₹140 करोड़ का वर्ल्डवाइड कलेक्शन किया; ₹85-90 करोड़ रही डोमेस्टिक कमाई
आदिपुरुष ने पहले दिन 85 करोड़ रुपए का डोमेस्टिक कलेक्शन किया है। इसमें 35 करोड़ हिंदी वर्जन से आए हैं, जबकि 50 करोड़ तेलुगु और अन्य वर्जन से हैं। इसके अलावा फिल्म ने पहले दिन 140 करोड़ रुपए का वर्ल्डवाइड कलेक्शन किया है। तमाम विवादों
आदिपुरुष ने पहले दिन 85-90 करोड़ रुपए का डोमेस्टिक कलेक्शन किया है। इसमें 37.25 करोड़ रुपए हिंदी वर्जन से आए हैं, जबकि 50 करोड़ तेलुगु और अन्य वर्जन से हैं। इसके अलावा फिल्म ने पहले दिन 140 करोड़ रुपए का वर्ल्डवाइड कलेक्शन किया है। तमाम विवादों के बावजूद फिल्म के पहले दिन के आंकड़े जबरदस्त हैं।
वर्ल्डवाइड कलेक्शन के मामले में आदिपुरुष ने प्रभास की ही फिल्म साहो और रजनीकांत-अक्षय कुमार की फिल्म 2.0 को पीछे किया है। शनिवार और रविवार को फिल्म की कमाई में उछाल देखने को मिल सकती है। फिल्म के एडवांस बुकिंग डाटा को देखते हुए कहा जा सकता है कि पहले वीकेंड तक डोमेस्टिक बॉक्स ऑफिस पर फिल्म 250 करोड़ से ज्यादा का कलेक्शन कर लेगी।
प्रभास ने अपनी फिल्म साहो का तोड़ा रिकॉर्ड, लेकिन RRR और बाहुबली 2 से रह गई पीछे
प्रभास ने अपनी ही फिल्म साहो का रिकॉर्ड तोड़ा है। 2019 में रिलीज हुई साहो ने पहले दिन 124.6 करोड़ रुपए का वर्ल्डवाइड कलेक्शन किया था। इसके अलावा इसने रजनीकांत की फिल्म 2.0 के कलेक्शन को भी मात दी है।
2.0 ने पहले दिन पूरी दुनियाभर में 105.5 करोड़ रुपए का कलेक्शन किया था। हालांकि आदिपुरुष, RRR और बाहुबली 2 से काफी पीछे रह गई है। RRR का पूरी दुनियाभर में फर्स्ट डे कलेक्शन 250 करोड़ रुपए था। वहीं बाहुबली 2 ने भी पहले दिन 213 करोड़ रुपए का कलेक्शन किया था।
हिंदी वर्जन में टॉप-5 में भी नहीं है आदिपुरुष
आदिपुरुष एक पैन इंडिया फिल्म है, लेकिन इसकी प्राइमरी लैंग्वेज हिंदी है। बाकी के लैंग्वेज में इसे डब किया गया है। इसके बावजूद पहले दिन के आंकड़े उतने भी बेहतर नहीं कहे जा सकते। हिंदी भाषा में सबसे बड़ी ओपनिंग इस साल रिलीज हुई शाहरुख खान की फिल्म पठान को मिली थी।
पठान ने 55 करोड़ का फर्स्ट डे कलेक्शन किया था। दूसरे पर KGF 2 का हिंदी वर्जन है जिसने पहले दिन 53.95 करोड़ रुपए का कलेक्शन किया था। आदिपुरुष इस लिस्ट में टॉप-5 में भी जगह बना पाई है।
अब तक की सबसे महंगी फिल्म है आदिपुरुष
आदिपुरुष का बजट तकरीबन 600 से 650 करोड़ के बीच बताया जा रहा है। फिल्म का बजट शुरुआती दौर में 500 करोड़ बताया जा रहा था, लेकिन फिल्म के VFX में बदलाव करने के बाद इसका बजट और बढ़ गया।
अब इसका टोटल बजट 600 करोड़ रुपए तक पहुंच गया है। इसका बजट RRR, बाहुबली और पठान से ज्यादा है। इसलिए इसकी कमाई इन फिल्मों से कम रहना सोचने पर मजबूर जरूर कर सकती है।
फिल्म को लेकर तेज हुआ विरोध
फिल्म को लेकर काफी ज्यादा विवाद भी देखने को मिल रहा है। फिल्म को बैन करने के लिए दिल्ली हाईकोर्ट में याचिका दायर की गई है। सोशल मीडिया पर फिल्म का बायकॉट ट्रेंड हो रहा है।
लोगों का कहना है कि फिल्म में रामायण को मॉडर्न तरीके से दिखाया गया है, जो इस पौराणिक कथा की मर्यादा को तार-तार कर रहा है। फिल्म के डायलॉग्स को लेकर फिल्म के राइटर और डायरेक्टर ट्रोल हो रहे हैं।
फिल्म में हनुमान जी रावण के बेटे इंद्रजीत से कहते हैं- कपड़ा तेरे बाप का! तेल तेरे बाप का! जलेगी भी तेरे बाप की। वहीं इंद्रजीत हनुमान जी को कहता है- तेरी बुआ का बगीचा है क्या जो हवा खाने चला आया। लोगों का सवाल है ऐसे संवाद किस रामायण में लिखे गए हैं। पूरी खबर पढ़ें..